ফ্রান্সেস ম্যারিয়ন ১৮৮৮ সালের ১৮ই নভেম্বর ক্যালিফোর্নিয়া অঙ্গরাজ্যের সান ফ্রান্সিস্কো শহরে জন্মগ্রহণ করেন। তার প্রকৃত নাম ম্যারিয়ন বেনসন ওয়েন্স। তার পিতা লেন ডি. ওয়েন্স এবং মাতা মিনি বেনসন। তিনি তার পিতামাতার তিন সন্তানের মধ্যে দ্বিতীয়। তার বড় বোন মড এবং ছোট ভাই লেন। তার যখন ১০ বছর বয়স, তখন তার পিতামাতার বিবাহ বিচ্ছেদ হয় এবং তিনি তার মায়ের সাথেই বসবাস করতেন। ১২ বছর বয়সে তার শিক্ষকের ব্যঙ্গচিত্র আঁকতে গিয়ে ধরা পড়ার পর তিনি বিদ্যালয় থেকে বহিষ্কৃত হন। তিনি পরবর্তী কালে সান মাতেও'র একটি বিদ্যালয়ে বদলি হন এবং ১৬ বছর বয়সে সান ফ্রান্সিস্কোর মার্ক হপকিন্স আর্ট ইনস্টিটিউটে ভর্তি হন। তিনি ১৯০৪ সাল থেকে ১৯০৬ সালে সান ফ্রান্সিস্কোতে ঘটে যাওয়া ভূমিকম্পে বিদ্যালয়টি ধংস হওয়ার আগ পর্যন্ত এই বিদ্যালয়ে পড়াশোনা করেন।

কর্মজীবন
মৃত্যু
ব্যক্তিগত জীবন
প্রারম্ভিক জীবন